ගීතා කුමාරසිංහ

කුමාර විදුගලගේ දෝන ගීතා සමන්මලී කුමාරසිංහ, (, ; උපත 5 ජූලි 1955) හෙවත් ගීතා කුමාරසිංහ, යනු ශ්‍රී ලංකික නිළියෙකු සහ දේශපාලකයෙකි. රනිල් වික්‍රමසිංහ මහතාගේ පාලන සමයේදී ඒ මහත්මිය කාන්තා සහ ළමා කටයුතු රාජ්‍ය අමාත්‍යවරියෙකු ලෙස කටයුතු කළේය. ඇය ගාල්ල දිස්ත්‍රික් හිටපු පාර්ලිමේන්තු මන්ත්‍රීවරියෙකි. 
රංගන වෘත්තිය
කුඩා කල සිටම ඇය ගායනයට හා නැටීමට ඇගේ දක්ෂතා පෙන්නුම් කළාය. ඇය පාසල් වේදිකාවේ 'චෝර පබ්බත' නාට්‍යයේ 'කුණ්ඩලකේෂි' චරිතය කළා. ඇගේ පියා සිනමා වෘත්තියක් අනුමත නොකළත්. මේ අතර බෙන්තොට ‘සවස’ පුවත්පත මගින් සංවිධානය කරන ‘අවුරුදු රූප සුන්දරී’ තරගයට ගීතා ඉදිරිපත් කරන ලෙස අසල්වාසීහු ඇයගේ දෙමාපියන්ට බල කළහ. ඇගේ පියා අවසර දුන්නේ පවුලේ මිතුරිය අමිතා අබේසේකරගේ ඉල්ලීමකට අනුවයි. 1973 දී වයස අවුරුදු 16 දී ගීතා තරඟයෙන් ජයග්‍රහණය කළාය. රූ රැජින තරගයට සහභාගි වන විට ඇයගේ මව නිතරම ඇය සමඟ සිටියා. ඇයගේ නැන්දා වන අනුලා වික්‍රමපාල කීර්තිමත් අධ්‍යක්ෂක ලෙස්ටර් ජේම්ස් පීරිස්ගේ මිතුරියක් ද විය. ඔහුගේ "රන්සළු" චිත්‍රපටිය සඳහා ස්ථානය ලෙස යොදාගෙන ඇත්තේ ඇගේ නැන්දලාගේ මන්දිරයයි.  පාසල් නිවාඩුව කොල්ලුපිටියේ නැන්දලාගේ නිවසේ ගත කරන පුංචි ගීතා ඇගේ ළමා වීරවරිය වූ 'පුණ්‍යා හීන්දෙණිය' අනුකරණය කළාය. 

දේශපාලන ජීවිතය
2015 පාර්ලිමේන්තු මැතිවරණයෙන් ඇය පාර්ලිමේන්තු මන්ත්‍රී වරියක් ලෙස තේරී පත් වූ අතර, ස්විට්සර්ලන්තයේ සහ ශී ලාංකීය ද්ත්ව පුරවැසිභාවය හිමි වී තිබීම හේතුවෙන් 19 වෙනි ආණ්ඩුක්‍රම ව්‍යවස්තාවට අනුව 2017-05-03 දින ගාල්ල දිස්ත්‍රික් පාර්ලිමේන්තු මන්ත්‍රීනි ගීතා කුමාරසිංහ පාර්ලිමේන්තු මන්ත්‍රී ධුරයක් දැරීමට නුසුදුසු තැනැත්තියක් බව අභියාචනාධිකරණය තීන්දු කළේය.ශ්‍රී ලංකා පාර්ලිමේන්තුව - මන්ත්‍රීවරියන් අභියාචනාධිකරණය මෙම නියෝගය කළේ ගාල්ල දිස්ත්‍රික්කයේ ඡන්දදායකයින් පිරිසක් ඉදිරිපත් කළ පෙත්සමක තීන්දුව ප්‍රකාශයට පත්කරමිනි.

ඇය රඟපෑ චිත්‍රපට
 වසර     චිත්‍රපට  1975   දමයන්ති  1976  වාසනා  1976  ආශා  1976  රන් තිලකා  1976  ඔන්න මාමෙ කෙල්ල පැනපි  1977  මරුවා සමඟ වාසේ රන් මැණිකා  1977  නිලූකා  1977  චණ්ඩි පුතා  1977  පෙම්බර මධූ  1977  ඇගේ ආදර කතාව  1978  මදුවන්ති  1978  සරා  1978  දීපාංජලී  1978  සීතා දේවී  1978  අපේක්ෂා  1979  සමන්මලී  1979  පොඩි මල්ලී  1979  ජීවන කඳුළු  1979  අක්කෙ මට අවසර  1979  සවුදන් ජෙමා  1976  කොළඹ සන්නිය  1979  මිනිසුන් අතර මිනිසෙක් 1980  කරුමක්කාරයෝ  1980  සිරිබෝ අයියා  1981  අන්ජානා  1981  වාලම්පුරි  1982  මහ ගෙදර  1983  යලි පිපුණු මලක්  1983  සිව්රඟ සේනා 1983  බෝනික්කා  1984 මායා  1984  හිම කතර  1986  ජය අපටයි  1987  රත්තරන් මිනිහෙක්  1987  යුක්තියද ශක්තියද  1987  රජ වැඩකාරයෝ  1987  ඔබටයි ප්‍රියේ ආදරේ  1988  අම්මෙ ඔබ නිසා  1988  දුර්ගා  1989  බදුලු කෝච්චිය  1990  පාලම යට  නිෂ්පාදනය 1991  සළඹක් හඬයි  නිෂ්පාදනය 1991  ලව් ඉන් බැංකොක්  1992  කදිරා  1993  නෙළුම් හා සමනලී  1994  අඹු සැමියෝ  1995  ඉන්ස්පෙක්ටර් ගීතා  1995  චාන්දනී  1995  සුදු වලස්සු  1996  ලොකු දුව  නිෂ්පාදනය  1996  හිත හොඳ ගැහැනියක්  2000  රාජ්‍ය සේවය පිණිසයි  2004  රන් දිය දහර 

සම්මාන සහ ප්‍රධානයන්
ජනාධිපති සම්මාන
1981 - හොඳම සහය නිළිය 
1997 - හොඳම නිළිය - ලොකු දුව
2000 - නිර්මාණාත්මක කුසලතා - අනුරාගයේ අනන්තය 
2000 - හොඳම නිළිය - රාජ්‍ය සේවය පිණිසයි 
2005 - හොඳම නිළිය - රන් දිය දහර 

සරසවිය සම්මාන
1990 - හොඳම නිළිය - පාලම යට 
1990 - ජනප්‍රිය නිළිය
1996 - හොඳම නිළිය - ලොකු දුව
2000 - හොඳම නිළිය - රාජ්‍ය සේවය පිණිසයි 
2004 - හොඳම නිළිය - රන් දිය දහර 
සිග්නිස් (ඕ.සී.අයි.සී)
1990 - Merit Awards - පාලම යට
2005 - Most Outstanding Performance - රන් දිය දහර

වෙනත්
1990 - ස්වර්ණ සංඛ සිනමා උළෙල - හොඳම නිළිය - පාලම යට
1996 - ස්වර්ණ සංඛ සිනමා උළෙල - හොඳම නිළිය - ලොකු දුව
2015 පාර්ලිමේන්තූ මන්ත්‍රීවරියක් ලෙස.

මූලාශ්‍ර

ප්‍රවර්ගය:1955 උපත්
ප්‍රවර්ගය:ශ්‍රී ලාංකිකයෝ
ප්‍රවර්ගය:ශ්‍රී ලාංකික දේශපාලනඥයෝ
ප්‍රවර්ගය:ශ්‍රී ලාංකික බෞද්ධයෝ
ප්‍රවර්ගය:ලාංකික සිංහලයෝ
ප්‍රවර්ගය:චරිත කතා
ප්‍රවර්ගය:ජීවමාන ජනයා